# రాజేంద్ర అర్లేకర్

| రాజేంద్ర అర్లేకర్ |
| --- |
| 2025లో అర్లేకర్ |
|  |
| తమిళనాడు గవర్నర్ |
| **అదనపు బాధ్యతలు** |
| **Assumed office** 12 మార్చి 2026 |
| ముఖ్యమంత్రి | ఎం. కె. స్టాలిన్ సి. జోసెఫ్ విజయ్ *(పదవీ బాధ్యతలు స్వీకరించనున్నాడు)* |
| అంతకు ముందు వారు | ఆర్. ఎన్. రవి |
| 22వ కేరళ గవర్నర్ |
| **Incumbent** |
| **Assumed office** 2 జనవరి 2025 |
| ముఖ్యమంత్రి | పినరయి విజయన్ |
| అంతకు ముందు వారు | ఆరిఫ్ మహ్మద్ ఖాన్ |
| 28వ బీహార్ గవర్నర్ |
| **In office** 17 ఫిబ్రవరి 2023 – 1 జనవరి 2025 |
| ముఖ్యమంత్రి | నితీశ్ కుమార్ |
| అంతకు ముందు వారు | ఫాగు చౌహాన్ |
| తరువాత వారు | ఆరిఫ్ మహ్మద్ ఖాన్ |
| 21వ హిమాచల్ ప్రదేశ్ గవర్నర్ |
| **In office** 13 జూలై 2021 – 16 ఫిబ్రవరి 2023 |
| ముఖ్యమంత్రి | జై రామ్ ఠాకూర్ |
| అంతకు ముందు వారు | బండారు దత్తాత్రేయ |
| తరువాత వారు | శివ్ ప్రతాప్ శుక్లా |
| గోవా అటవీ, పర్యావరణ, పంచాయతీరాజ్ శాఖ మంత్రి |
| **In office** 1 అక్టోబరు 2015 – 14 మార్చి 2017 |
| ముఖ్యమంత్రి | లక్ష్మీకాంత్ పార్సేకర్ |
| గోవా శాసనసభ స్పీకర్ |
| **In office** 16 మార్చి 2012 – 1 అక్టోబరు 2015 |
| అంతకు ముందు వారు | ప్రతాప్‌సింగ్ రాణే |
| తరువాత వారు | అనంత్ షెట్ |
| సభ్యుడు, గోవా శాసనసభ |
| **In office** 2012–2017 |
| అంతకు ముందు వారు | దయానంద్ సోప్టే |
| తరువాత వారు | మనోహర్ అజ్‌గావ్కర్ |
| నియోజకవర్గం | పెర్నెం |
| **In office** 2002–2007 |
| అంతకు ముందు వారు | జోసే ఫిలిప్ డి'సౌజా |
| తరువాత వారు | జోసే ఫిలిప్ డి'సౌజా |
| నియోజకవర్గం | వాస్కో డ గామా |
|  |
| వ్యక్తిగత వివరాలు |
| జననం | రాజేంద్ర విశ్వనాథ్ అర్లేకర్  (1954-04-23) 1954 ఏప్రిల్ 23 నోవా గోవా, గోవా, పోర్చుగీస్ ఇండియా |
| రాజకీయ పార్టీ | భారతీయ జనతా పార్టీ (1989 నుండి) |
| జీవిత భాగస్వామి | అనఘా అర్లేకర్ |
| సంతానం | 2 |
| నైపుణ్యం | రాజకీయ నాయకుడు |

**రాజేంద్ర విశ్వనాథ్ అర్లేకర్** (జననం 23 ఏప్రిల్ 1954) భారతీయ రాజకీయ నాయకుడు. ఆయన 2025 జనవరి నుండి కేరళ గవర్నర్గా పనిచేస్తున్నారు. 2026 మార్చి 12న ఆయన తమిళనాడు గవర్నర్ గా అదనపు బాధ్యతలు స్వీకరించారు. అంతకుముందు ఆయన బీహార్ గవర్నర్ గా, హిమాచల్ ప్రదేశ్ గవర్నర్ గా కూడా పనిచేశారు. భారతీయ జనతా పార్టీకి చెందిన ఆయన, రెండుసార్లు గోవా శాసనసభకు ఎన్నికయ్యారు. 2015 నుండి 2017 వరకు గోవా ప్రభుత్వంలో కేబినెట్ మంత్రిగా, 2012 నుండి 2015 వరకు గోవా శాసనసభ స్పీకర్‌గా సేవలందించారు.

## ప్రారంభ జీవితం , వ్యక్తిగత జీవితం

అర్లేకర్ పోర్చుగీస్ ఇండియాలోని నోవా గోవా (ప్రస్తుత పణజి, గోవా)లో విశ్వనాథ్ అర్లేకర్, తిలోమత్తమ దంపతులకు జన్మించారు. ఆయన వాస్కో డ గామాలోని సెయింట్ జోసెఫ్ ఇన్‌స్టిట్యూట్‌లో పాఠశాల విద్యను పూర్తిచేశారు. అనంతరం జువారీనగర్‌లోని ఎం.ఇ.ఎస్. కళాశాలలో వాణిజ్యశాఖలో పట్టా పొందారు. ఆయన దళిత సమాజానికి చెందినవారు. ఆయన భార్య పేరు అనఘా. వీరికి ఇద్దరు సంతానం ఉన్నారు.

## రాజకీయ జీవితం

అర్లేకర్ చిన్ననాటి నుంచే రాష్ట్రీయ స్వయంసేవక్ సంఘ్ (ఆర్‌ఎస్‌ఎస్‌)తో అనుబంధం కలిగి ఉన్నారు. అత్యవసర పరిస్థితి సమయంలో ఆయనను కారాగారంలో నిర్బంధించారు. 1989లో ఆయన భారతీయ జనతా పార్టీ (బీజేపీ)లో చేరారు. పార్టీలో వివిధ హోదాలలో పనిచేసి, అనంతరం పార్టీ గోవా రాష్ట్ర విభాగానికి అధ్యక్షుడిగా కూడా సేవలందించారు. అర్లేకర్ మొదటిసారిగా 2002 గోవా శాసనసభ ఎన్నికల్లో గోవా శాసనసభకు ఎన్నికయ్యారు. తరువాత 2012లో మళ్లీ ఎన్నికయ్యారు. 2012లో ఆయన గోవా శాసనసభ స్పీకర్‌గా ఎన్నికయ్యారు. ఆయన స్పీకర్‌గా ఉన్న సమయంలో గోవా శాసనసభ కాగితరహిత (పేపర్‌లెస్) విధానాన్ని అవలంబించిన భారతదేశపు తొలి శాసనసభగా నిలిచింది. 2015 అక్టోబరులో ఆయనను గోవా ప్రభుత్వంలో పర్యావరణం, అటవీ శాఖల మంత్రిగా నియమించారు.

## గవర్నర్ పదవులు (2021–ప్రస్తుతం)

### హిమాచల్ ప్రదేశ్ గవర్నర్ (2021–2023)

2021 జూలై 6న అర్లేకర్‌ను హిమాచల్ ప్రదేశ్ గవర్నరుగా నియమించారు. ఈ పదవిలో ఆయన బండారు దత్తాత్రేయకు వారసుడయ్యారు.

### బీహార్ గవర్నర్ (2023–2025)

2023 ఫిబ్రవరి 16న అర్లేకర్ బీహార్ గవర్నరుగా ప్రమాణ స్వీకారం చేసి, ఆ రాష్ట్ర 28వ గవర్నర్‌గా బాధ్యతలు స్వీకరించారు. 2025 జనవరి 2 వరకు ఈ పదవిలో కొనసాగి, అనంతరం ఆయనను కేరళ గవర్నరుగా బదిలీ చేశారు.

### కేరళ గవర్నర్ (2025–ప్రస్తుతం)

2024 డిసెంబర్ 24న ఆయనను కేరళ గవర్నరుగా నియమించారు. 2025 జనవరి 2న ఆయన అధికారికంగా బాధ్యతలు స్వీకరించారు.

### తమిళనాడు గవర్నర్ (అదనపు బాధ్యత) (2026–ప్రస్తుతం)

2026 మార్చి 5న అర్లేకర్‌కు తమిళనాడు గవర్నర్గా అదనపు బాధ్యతలు అప్పగించారు. 2026 మార్చి 12న ఆయన ఈ పదవికి అధికారికంగా బాధ్యతలు స్వీకరించారు.

## మూలాలు